《满江红·戊寅秋杪，吴陵遇刘炎裔、叔裔兄弟，明日即送之金陵》
清代·陆震

落落穷途，我与尔、此身安即。立语处、西风乍紧，远天将黑。

霜白惯侵羁客鬓，囊空能减英雄色。想旧时、里社共团圞，如何得。

转眼又，江南北。问前路，谁相识。况秣陵城下，总皆陈迹。

桃叶渡头人已去，莫愁湖上山空碧。只故斋、黄瓦剩无多，青衫湿。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。